ফের কেন আদালতের দ্বারস্থ বিরোধী দলনেতা শুভেন্দু অধিকারী?

ওয়েবডেস্ক- বিধানসভায় (Assemble) নিরাপত্তা রক্ষী (Security Gurard) প্রবেশ সংক্রান্ত মামলার আদালতের নির্দেশ মানেনি বিধানসভার অধ্যক্ষ। ফের আদালতের (High Court) দ্বারস্থ বিরোধী দলনেতা শুভেন্দু অধিকারী (Subhendu Adhikari) । সময় চাইলো রাজ্য। আগামী ১৯ নভেম্বর পরবর্তী শুনানি। আবেদনকারী আইনজীবী বিল্লদ্বল ভট্টাচার্য বলেন , ২৮ আগস্ট ২০১৮ বিধানসভার প্রধান জানান, কোনো বিধায়ক নিরাপত্তারক্ষী সহ বিধানসভায় প্রবেশ করতে পারে না । বিরোধী দলনেতা শুভেন্দু অধিকারী কলকাতা হাইকোর্টের মামলা দায়ের করে । কলকাতা হাইকোর্টের নির্দেশ ছিল অধ্যক্ষ যা সিদ্ধান্ত নেবে সেটাই ঠিক হবে। পরবর্তীকালে দেখা যায় ভবানীপুর এর তৃণমূল বিধায়ক ঢোকেন সিকুরিটি নিয়ে। আদালতের নির্দেশ মানছেন না অধ্যক্ষ। দৃষ্টি আকর্ষণ করতে ফের আদালতের দ্বারস্থ বিরোধী দলনেতা।

উল্লেখ্য, আদালতের নির্দেশ অমান্য করেছেন বিধানসভার স্পিকার বিমান বন্দ্যোপাধ্যায়। মুখ্যমন্ত্রী মমতা বন্দ্যোপাধ্যায়কে অনুমতি দিয়ে আদালত অবমাননা করেছেন তিনি। এই অভিযোগ তুলে চলতি বছরের সেপ্টেম্বরে কলকাতা হাইকোর্টের দ্বারস্থ হয়েছিলেন বিরোধী দলনেতা শুভেন্দু অধিকারী। তাঁদের দলের বিধায়কদের নিরাপত্তার দায়িত্বে থাকা কেন্দ্রীয় বাহিনীর জওয়ানদের বিধানসভার ভিতরে প্রবেশের অনুমতি দেওয়ার আবেদন রেখে হাইকোর্টের দ্বারস্থ হয়েছিলেন শুভেন্দু অধিকারী ও বিজেপির বিধায়ক শঙ্কর ঘোষ।

আরও পড়ুন- শুভেন্দুর ‘বদলও হবে, বদলাও হবে’ মন্তব্যের পরদিনই পথে তৃণমূল

এই মামলায় স্পিকার ও বিধানসভার সচিবের কাছ থেকে বক্তব্য জানতে চেয়েছিল আদালত। সেই সময় সচিব রিপোর্ট দিয়ে জানিয়ে দেয়, ব্যক্তিগত নিরাপত্তারক্ষী নিয়ে কেউ বিধানসভার অন্দরে প্রবেশ করতে পারবেন না। আদালত জানিয়ে দেয়, বিধানসভার সচিব যে রিপোর্ট দিয়েছেন, তা সকলের ক্ষেত্রে প্রযোজ্য। সেটি যাতে সবাই মেনে চলে তা নিশ্চিত করতে হবে। পরে স্পিকার বিমান বন্দ্যোপাধ্যায় জানিয়ে দেন কোনও বিধায়ক ব্যক্তিগত দেহরক্ষী নিয়ে বিধানসভায় প্রবেশ করতে পারবে না, একমাত্র ছাড় পাবেন মুখ্যমন্ত্রী।

দেখুন আরও খবর-